આધ્યાત્મિક ગુરુ અને સામાજિક કાર્યકર્તા ભૈયુજી મહારાજના આપઘાતના મામલામાં કોંગ્રેસ પાર્ટી તરફથી સીબીઆઈ તપાસની માંગ કરવામાં આવી છે. કોંગ્રેસ પાર્ટીએ આક્ષેપ કર્યો છે કે, શિવરાજસિંહ ચૌહાણના નેતૃત્વમાં મધ્યપ્રદેશ સરકાર ભૈયુજી પર સુવિધાઓને લઇને સમર્થન આપવા માટે દબાણ લાવી રહી હતી. ભૈયુજી મહારાજ આના કારણે ખુબ જ તંગદિલી હેઠળ હતા. કોંગ્રેસના નેતા માનક અગ્રવાલનું કહેવું છે કે, મધ્યપ્રદેશ સરકાર સુવિધાઓને લઇને દબાણ લાવી રહી હતી. સીબીઆઈ તપાસ કરવામાં આવે તે જરૂરી છે. બીજી બાજુ મધ્યપ્રદેશ કોંગ્રેસે પણ Âટ્‌વટ કરીને ભૈયુજીના મોતને લઇને આશ્ચર્ય વ્યક્ત કર્યું છે. કોંગ્રેસ પરિવાર સહિત સમગ્ર દેશ હતપ્રદ છે. ભૈયુજી મહારાજનું જીવન હંમેશા સમાજના દરેક વર્ગના વિકાસ માટે સમર્પિત રહ્યું છે. મધ્યપ્રદેશના મુખ્યમંત્રી શિવરાજસિંહ ચૌહાણે પણ તેમના મોતને લઇને દુખ વ્યક્ત કર્યું છે અને શ્રદ્ધાંજલિ આપી છે. દેશે એક સંસ્કૃતિ, જ્ઞાન અને સેવાની ત્રિવેણી વ્યક્તિને ગુમાવી દીધી છે. શિવરાજસિંહે કહ્યું છે કે, તેમના વિચારોને હંમેશા યાદ રાખવામાં આવશે.